stanford-oval/wikipedia huggingface dataset:
Myyrän aarre

| Myyrän aarre> Mullvadens skatt   Mole's Treasure |
| --- | --- |
Ohjaaja:  Tini Sauvo
Käsikirjoittaja:  Tini Sauvo
Tuottaja:  Liisa Helminen
Säveltäjä:  Jani Uhlenius
Kuvaaja:  Tero Makkonen
Leikkaaja:  Tuuli Kuittinen
Pääosat:  Vesa Mäkelä   Aurora Ikävalko
Valmistustiedot
Valmistusmaa:   Suomi
Tuotantoyhtiö:  Liisa Helminen Film Productions Oy
Ensi-ilta:   2001-12-2424. joulukuuta 2001  
Kesto:  10 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Myyrän aarre on vuonna 2001 ensi-iltansa saanut lyhyt animaatioelokuva, jonka on ohjannut Tini Sauvo. Elokuva on Tini Sauvon kolmas ja toistaiseksi viimeinen lyhytelokuva. Kertojana toimii Vesa Mäkelä ja laulajana Aurora Ikävalko.
Elokuva on esitetty televisiossa viisi kertaa vuosina 2001, 2002, 2003 ja vuonna 2004 kahteen kertaan. Elokuva on kuvattu Yleisradion animaatiostudiossa Helsingin Pasilassa. Elokuvan käsikirjoitus voitti Camilla Mickwitzin muistolle järjestetyn käsikirjoituskilpailun vuonna 1990, ennen elokuvan tekemistä.
Juoni

Pieni myyrä etsii pudonnutta tähteä öisestä metsästä, jossa kaikki muut jo näyttävät löytäneen aarteensa.
Ääninäyttelijät

| 0 | 1 | 2 |
| --- | --- | --- |
|  Vesa Mäkelä  | … |  kertoja   |
|  Aurora Ikävalko  | … |  laulaja   |
Tekijät

Käsikirjoitus, piirrokset, animointi ja ohjaus: Tini Sauvo
Kuvaus: Tero Makkonen
Äänisuunnittelu ja miksaus: Pekka Karjalainen (Kikeono Film Sound)
Leikkaus: Tuuli Kuittinen
Tuotanto: Liisa Helminen
Musiikki: Jani Uhlenius
Soittajat: Jouni Heinonen, Jani Lappalainen, Jouko Nyqvist, Altti Uhlenius ja Harri Virtamo
Musiikin äänitys: Martin Brushane (Studio Brushane)
Musiikin miksaus: Seppo Vanhatalo (Kikeono Film Sound)
Animaation assistentti: Heli Laine
Äänileikkaus: Kauko Lindfors ja Janne Laine
Negaleikkaus: Helena Selin / Finnlab
Värinmäärittely: Pirjo Laivuori / Finnlab
Kiitos tuesta: SES / Pia Andell ja Petri Jokiranta, AVEK / Kari Paljakka, Taiteen keskustoimikunta
Yhteistuotanto: YLE TV1 Yhteistuotanto-ohjelmat / Sari Volanen
Tuotanto: Liisa Helminen Film Productions Oy / 2001
Nerá (Kálymnos)

| --- | --- |
Muut nimet:  Néra (Νέρα), Nerá Kalýmnou (Νερά Καλύμνου)
Sijainti:  36°54′51″N, 26°56′19″E, Kálymnos Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Korkein kohta:  20 m
Pinta-ala:  0,456 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Nerá (kreik. Νερά, myös Néra, Νέρα) on pieni Kreikan saari, joka kuuluu Dodekanesian saariryhmään ja sijaitsee Kálymnoksen lähellä. Saaren pinta-ala on noin 0,456 neliökilometriä ja se on asumaton (vuonna 2011). Hallinnollisesti Nerá kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Nerán saari sijaitsee Kálymnoksen etelärannikolla Vlychádian kylän edustalla. Saaret erottaa toisistaan noin 840 metriä leveä salmi. Nerán suurin korkeus on 20 metriä merenpinnasta laskettuna. Saari tunnetaan ”Kálymnoksen Nerána” (Nerá Kalýmnou, Νερά Καλύμνου) erotuksena toisesta Nerásta lähellä Agathonísia.
NEMS

NEMS (tunnetaan myös nimillä NEMS International, NEMS Records & Tapes ja NEMS Records Ltd.) oli vuosina 1975–1983 toiminut englantilainen levy-yhtiö. Sen toiminta keskittyi mm. Black Sabbathin ja Nazarethin katalogien uusintajulkaisuihin Britanniassa, Euroopassa ja Japanissa. Yhtiö omisti myös aiemmin kaatuneen Immediate Recordsin katalogin. Muita artisteja merkillä olivat mm. UK Subs, The Boys ja Marianne Faithfull. Yhtiön kaaduttua vuonna 1983 Sanctuary Recordsiin kuuluva Castle Communications hankki yhtiön katalogin.
Tätä yhtiötä ei pidä sekoittaa Brian Epsteinin NEMS-yhtiöihin tai Nems Enterprises -nimiseen argentiinalaiseen heavy metal -levymerkkiin.
Aiheesta muualla

Artikkeli yhtiöstä ja sen katalogi
Nadja (laulaja)

Nadja, oikealta nimeltään Nadja Lindeman, on suomalainen laulaja, joka teki yhden pitkäsoiton Selecta-levymerkille vuonna 1991. Hän tuli Tenavatähti-kilpailussa vuonna 1991 kolmanneksi kappaleilla "Kesäyö" ja "Kerrostalon rokkibändi".
Diskografia

Nadja (1991,  Selecta)
Aiheesta muualla

Nadjan esitystuotanto Suomen äänitearkistossa (1901–1999)
Micrabaciidae

| Micrabaciidae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Lahko::  Kivikorallit Scleractinia
Heimo::  Micrabaciidae  Chevalier 1987
Katso myös
   Micrabaciidae Wikispeciesissä   Micrabaciidae Commonsissa 
Infobox OKNimi-testi OK: 
Micrabaciidae on kivikorallien heimo, josta tunnetaan 22 fossiilisen lajin lisäksi 13 nykyisin elävää lajia.
Heimon lajeja tunnetaan fossiileista varhaisliitukaudelta alkaen, ja nykyisin ne ovat levinneet maailman kaikille merille Pohjanmereltä Etelämerelle asti, pinnasta viiden kilometrin syvyyteen eli toiseksi syvemmältä kuin minkään muun heimon lajeja - vain Fungiacyathidae jatkaa 6300 metriin asti. Tämän heimon lajeilla ei ole symbioottisia zooksantellileviä, jotka tuottaisivat ravintoa yhteyttämällä. Ne eivät muodosta riuttoja tai muitakaan yhdyskuntia, vaan elävät erillisinä polyyppeinä, jotka eivät takerru pohjaan vaan makaavat pehmeän pohjamateriaalin päällä. Suurin tunnettu yksilö oli halkaisijaltaan 51 mm, mutta useimmat ovat alle 2,5 cm leveitä.
Sukuja

Leptopenus Moseley, 1881
Letepsammia Yabe & Eguchi, 1932
Rhombopsammia Owens, 1986
Stephanophyllia Michelin, 1841
NERVTAG

New and Emerging Respiratory Virus Threats Advisory Group (vapaa suomennus: Uusien ja leviävien virusuhkien neuvonantajaryhmä, lyhennys NERVTAG) on Yhdistyneen kuningaskunnan julkisen terveyspalvelun johtavaa lääketieteellistä neuvonantajaa ja brittihallitusta avustava asiantuntijaelin.
NERVTAG-asiantuntijaelimen toiminta käynnistyi joulukuussa 2014. Vuonna 2020 sen erityiseksi tehtäväksi muodostui COVID-19-pandemiaan Britanniassa liittyvä asiantuntijatahona toimiminen. Asiantuntijaelimeen kuului marraskuussa 2018 yhteensä 16 professoria tai senioritason lääkäriä. Ryhmää on laajennettu koronapandemian kuluessa tilapäisillä jäsenillä.
NERVTAG-ryhmän tukemana Britannian johtava lääketieteellinen neuvonantaja neuvoo maan terveys- ja sosiaalipalvelujen ministeriötä, asianomaisia ministereitä ja muita ministeriöitä virusperäisiin hengitysteiden infektioihin liittyvien uhkien osalta. Johtava lääketieteellinen neuvonantaja toimii Britannian terveystutkimusinstituutti National Institute for Health Researchin (NIHR) pääjohtajana, ja ohjaa siten osaltaan maailmanlaajuisestikin huomattavaa kliinisen lääketieteen tutkimuskeskittymää. Tehtävässä on lokakuusta 2019 toiminut professori Chris Whitty.
Aiheesta muualla

NERVTAG-asiantuntijaelimen verkkosivusto (englanniksi) (gov.uk)
NERVTAG-asiantuntijaelimen julkaisut (englanniksi) (box.com)
Misery Inc.

| Misery Inc> .Tiedot |
| --- | --- |
Toiminnassa:  2001–2008
Tyylilaji:  metallimusiikki metalcore
Kotipaikka:  Suomi
Laulukieli:  englanti
Entiset jäsenet:  Niko Mankinen, laulu (2005–2008)   Mikko Herranen, laulu (2008)   Janne Tolonen, kitara (2001–2008)   Teemu Ylämäki, kitara (2001–2008)   Aki Heikinheimo, basso (2005-2008)   Joonas Kauppinen, rummut (2001-2008)   Tommi Niemi, laulu (2007)  Jules Näveri, laulu (2004–2007)  Jukka Keisala, basso (2001–2005)  Jukkis Huuhtanen, laulu (2001–2005) 
Levy-yhtiö:  Johanna Kustannus, 2007–2008   Firebox Records, 2005-2006   ZYX Music, 2003  
Aiheesta muualla

Infobox OKNimi-testi OK: 
Misery Inc. oli suomalainen metalliyhtye, joka perustettiin Myrskylässä vuonna 2001. Yhtyeen viimeinen levy-yhtiö oli Johanna Kustannus. Ensimmäinen albumi,  Yesterday's Grave julkaistiin saksalaisen ZYX Music -levy-yhtiön kautta ja toinen albumi, Random End, suomalaisen Firebox Recordsin kautta. Misery Inc. on lämmitellyt mm. Arch Enemyä ja Killswitch Engagea. Syyskuun 16. vuonna 2008 Misery Inc. ilmoitti lopettavansa. Lopettamisen syyksi ilmoitettiin jatkuvat kokoonpanon muutokset.
Viimeinen kokoonpano

Aki Heikinheimo – basso
Mikko Herranen - laulu
Joonas Kauppinen – rummut
Niko Mankinen – laulu
Janne Tolonen – kitara
Teemu Ylämäki – kitara
Diskografia

Yesterday's Grave (2003,  ZYX; uudelleenjulkaistu 2008)
Random End (2006,  Firebox Records)
BreedGreedBreed (2007,  Johanna Kustannus)
Fallen Rage (2006)
Modern Day Human Waste (2007)
Chains (2002)
For Your Misery Only (2002)
Suicide Serenade (2003)
Aiheesta muualla

Yhtyeen virallinen sivusto (Arkistoitu – Internet Archive) (englanniksi)
MySpace-profiili
NEOMA Business School

NEOMA Business School on ranskalainen kauppakorkeakoulu, joka toimii Pariisissa, Reimsissa ja Rouenissa. NEOMA perustettiin vuonna 2013.
Vuonna 2019 NEOMA oli viideskymmenes Financial Timesin Euroopan kauppakorkeakoulujen rankinglistalla.
NEOMAlla on kansainvälinen kolmoisakkreditointi (AMBA, EQUIS ja AACSB).
Kauppakorkeakoulun alumneihin lukeutuvat muun muassa Shi Weillang (CEO, Huawei France) ja Wilfried Guerrand (Hermès).
Aiheesta muualla

Virallinen kotisivu
Nadja Benaissa

| Nadja Benaissa |
| --- | --- |
 Nadja Benaissa esiintymässä Kiel Weekissä, Saksassa, vuonna 2008.
Henkilötiedot
Syntynyt: 26. huhtikuuta 1982 (ikä 42) Frankfurt am Main, Hessen, Saksa
Ammatti:  laulaja-lauluntekijä
Muusikko
Laulukielet:  englanti
Aktiivisena:  2000- (No Angels) 2005 (soolo)
Tyylilajit:  soul, R&B
Yhtyeet:  No Angels
Levy-yhtiöt:  Universal Records
Aiheesta muualla
nadjabenaissa.de
  [ Muokkaa Wikidatassa ] [ ohje ]  
Nadja Benaissa (s. 26. huhtikuuta 1982, Frankfurt am Main) on saksalainen pop-laulaja, joka tuli tunnetuksi yhtenä No Angels -yhtyeen alkuperäisjäsenistä. Hänellä on myös sooloura. Hän on lapsena soittanut pianoa ja huilua.
No Angels perustettiin Popstars-ohjelmassa vuonna 2000. Yhtyeen ensimmäinen albumi Elle'ments nousi Saksassa listaykköseksi ja myi moninkertaista platinaa. Yhtye kuitenkin ilmoitti lopettavansa toimintansa vuonna 2003.
Benaissa sai vuonna 2004 levytyssopimuksen Universal Recordsilta. 24. tammikuuta 2006 ilmestyi hänen ensilevynsä, soul-vaikutteinen Schritt für Schritt. Singleinä julkaistiin "Es ist Liebe" ja "Ich hab dich". Syksyllä 2005 Benaissa esiintyi Simply Redin kanssa.
No Angels on sittemmin tehnyt comebackin. Ensimmäinen studioalbumi tauon jälkeen ilmestyi vuonna 2007. Vuonna 2008 No Angels kilpaili Euroviisuissa.
Yksityiselämä

Benaissan isä on marokkolainen ja äiti saksalainen. Hänellä on vuonna 1999 syntynyt   tytär. Benaissa on HIV-positiivinen, mikä selvisi rutiinitarkastuksen yhteydessä hänen tultuaan raskaaksi. Hänet pidätettiin 11. huhtikuuta 2009 epäiltynä viruksen levittämisestä. Hänen väitettiin harrastaneen vuosina 2000–2004 suojaamatonta seksiä kolmen partnerin kanssa kertomatta näille tartunnastaan. Hän myönsi harrastaneensa suojaamatonta seksiä miesten kanssa. Yhden miehen sanottiin saaneen HIV:in. Benaissa kuitenkin vapautettiin vielä huhtikuun aikana. Oikeudenkäynti tapauksesta alkoi elokuussa 2010, ja lopulta Benaissa tuomittiin kahden vuoden ehdolliseen vankeuteen ja 300 tunnin yhdyskuntapalveluun aiemmin vaaditun ehdottoman vankeusrangaistuksen sijaan.
Aiheesta muualla

Viralliset sivut (Arkistoitu – Internet Archive)
Mon-Sala

Mon-Sala (oikealta nimeltään Nora Horn) on suomalainen rap-artisti. Soolouransa lisäksi hän on esiintynyt D.R.E.A.M.G.I.R.L.S-kollektiivissa ja keikkaillut Adikian tuplaajana. Ensimmäiset kappaleensa hän julkaisi vuonna 2015 Soundcloudissa. Hän julkaisi ensimmäisen EP:nsä DNF vuonna 2020, ja sen tuottajina toimivat hänen siskonsa Elo (Vera Horn) sekä Gabriel Boicel.
Mon-Sala tuottaa yhdessä Adikian kanssa  feminististä Matriarkaatti-podcastia.
Diskografia > EP:t

DNF (2020)
Näkemiin (2021)
Diskografia > Singlet

"Boys Don't Cry" (2019)
"Kauniita kuvii" (2019)
"Myöhässä" (2020)
"9.5" (2021) feat SOFA
"Hattaraa pt2" (2021)
"Anticlimax" (2022)
"Märkää" (2023)
"Palkintoi" (2023)
Narupatsaat

| Narupatsaat Sara |
| --- | --- | --- |

Studioalbumin tiedot
 Äänitetty : 1999, 2000
 Julkaistu: 2000
 Tuottaja(t): Ari Laurila & Sara
 Tyylilaji: alternative metal
 Kesto: 66.05
 Levy-yhtiö: Kråklund
Saran muut julkaisut
|   | Narupatsaat 2000 | Kromi 2002 |
Narupatsaat on metalliyhtye Saran esikoisalbumi, joka on julkaistu vuonna 2000. Levyllä on vielä kuultavissa yhtyeen esikuvien, kuten Kornin ja Deftonesin, vahva vaikutus ja levyn musiikki ei ole yhtä koneistettua kuin myöhemmillä äänitteillä. Levyltä on julkaistu singleinä kappaleet ”Silmiin & sydämiin” ja ”Seuraa”, joista jälkimmäisestä tehtiin myös musiikkivideo.
Kappaletiedot

Kaikki sovitukset Sara.
Niele nyt – 3.43 (säv. Korhonen, san. Korhonen)
Seuraa – 2.48 (säv. Korhonen, san. Korhonen)
Missä olemme – 4.56 (säv. Korhonen, san. Korhonen)
Silmiin & sydämiin – 5.35 (säv. Korhonen, san. Korhonen)
Älä tapa – 3.41 (säv. Korhonen – Udd, san. Korhonen)
Eleet – 1.36 (säv. Korhonen, san. Korhonen)
Kaunein – 2.56 (säv. Korhonen, san. Korhonen)
Tyhjään tilaan – 4.33 (säv. Korhonen – Udd, san. Tuomivirta)
Kuiskaa – 4.58 (säv. Korhonen – Koivikko, san. Tuomivirta)
Elämä – 4.29 (säv. Korhonen – Udd, san. Korhonen – Tuomivirta)
Juokse – 4.06 (säv. Korhonen, san. Korhonen – Tuomivirta)
Narupatsaat – 22.39 (säv. Korhonen, san. Tuomivirta)
Kokoonpano

Jorma Korhonen – laulu, kitara, koneet, kansikuva
Antti Tuomivirta – kitara, koneet, kansikuva
Kristian Udd – basso, koneet
Tommi Koivikko – kitara, koneet
Eetu Uusitalo – rummut, koneet
Kokoonpano > Vierailevat muusikot

Antti Pitkäjärvi ja Masa Maunula – taustalaulut
Toni Kurkimäki, Ari Laurila, Sami Pöntinen – koneet
Janne Joutsenniemi – editointi
Kokoonpano > Muut tekijät

Ari Laurila – äänitys ja miksaus (Oldbang Studio, Lapua)
Michael Sjöblom – valokuvat
Mika Jussila – masterointi (Finnvox)
Aiheesta muualla

Narupatsaat Discogsissa (englanniksi)
Myyrämies

| Myyrämies |
| --- | --- |
 Myyrämies, Ihmenelosten vanhin vihollinen
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Fantastic Four nro 1 (toukokuu 1961)
Henkilötiedot
Oikea nimi:  Harvey Rupert Elder
Status:  Aktiivinen
Pituus:  145 cm
Paino:  74 kg
Voimat:  Kehittynyt tutka-aisti, erinomainen keppitaistelija (bōjutsu)
Myyrämies (oikealta nimeltään Harvey Rupert Elder) on Marvel-kustantamon luoma superroisto. Hahmon loivat Stan Lee ja Jack Kirby. Myyrämiehen ensiesiintyminen oli yhdysvaltalaisen Fantastic Four -lehden numerossa 1 (1961). Suomessa Myyrämies esiintyi ensimmäisen kerran Mail-Man Ky:n julkaiseman Ihmeneloset-lehden ensimmäisessä numerossa (1982).
Voimat ja varusteet

Myyrämiehellä ei ole yliluonnollisia kykyjä. Hän on kuitenkin erittäin nerokas, ja on maanalaisista piilopaikoista löytänyt ihmisen tietotason ylittäviä muinaisia laitteita. Myyrämies kykeni opettelemaan näiden outojen koneiden käytön ja tutustui ihmisen käsityksen yli meneviin tieteisiin.
Vaikka Myyrämies on liki sokea, hänen muut aistinsa ovat kuitenkin korostuneet kompensoimaan visuaaliset aistit. Myyrämiehen tarkentuneet aistit ovatkin melkein samaa mittaluokkaa Daredevilin kanssa. Myyrämies tuntee lisäksi maanalaisen maailman kuin omat taskunsa ja kykenee hallitsemaan valtakuntansa hirviöitä.
Myyrämies taistelee miltei kaksimetrisen sauvansa avulla (sauvat ovat yleensä tehdyt joko puusta tai alumiinista). Hänen sauvassaan piilee runsaasti kätkettyä aseistusta. Kaikki sauvat sisältävät biometrisen lukon joka estää ketään muuta kuin Myyrämiestä käyttämään niitä.
Hän on itse kehitellyt taistelutyylin joka muistuttaa bōjutsua. Huolimatta pienestä koostaan ja heikkouksistaan Myyrämies on taitava lähitaistelija. Myyrämies komentaa myös maanalaisten olentojen armeijaa, lukemattomia moloideja ja muita hirviöitä.
Voimat ja varusteet > Moloidit

Moloidit ovat Deviaanien luomia olentoja. Maanalaisen maailman olennoista moloidit ovat heikoimpia mutta niiden määrä kompensoi voiman puutteen. Deviaanit eivät arvostaneet henkisesti ja fyysisesti rajoittuneita luomuksiaan ja yrittivät tuhota ne kaikki.
Nykyään moloidit palvelevat herraansa Myyrämiestä ja ovat yrittäneet useasti tuhota Ihmeneloset. Tyrannoidit taas ovat normaaleista moloideista poikkeava lahko, joka palvelee toista maanalaista diktaattoria Tyrannusta.
Voimat ja varusteet > Rajoitukset

Myyrämiehen silmät ovat erittäin herkät valolle. Normaali huonevalaistus saa hänet hetkellisesti sokeaksi ja vaurioittaa hänen silmiään. Heikkouttaan vastaan Myyrämies on kehitellyt erityiset silmälasit, jotka himmentävät valon hänelle sopivaksi. Lasit myös tehostavat valoa pimeissä paikoissa, jolloin Myyrämies voi nähdä pimeässäkin.
Ultimate Myyrämies

Ultimate Marvel -jatkumossa Myyrämies on Baxter Buildingissa työskentelevä tiedemies tohtori Arthur Molekevic. Lempinimensä Myyrämies hän sai opiskelijoilta. Tohtori Molekevic erotettiin kuitenkin hänen yritettyään luoda elämää. Katkeroituneena Myyrämies pakeni maan alle luotujen moloidiensa kanssa. Täältä hän löysi muinaista tekniikkaa ja aikoi valloittaa maailman, mutta Ihmeneloset pysäytti hänet.
Ultimate Myyrämies muistuttaa fyysisesti alkuperäistä, mutta on raskasrakenteisempi ja kärsii pahasta ihosairaudesta.
Mon (osavaltio)

| Mon |
| --- | --- |
 lippu

Valtio:  Myanmar
Infobox OKVirheellinen NIMI-arvo: 
Mon on osavaltio Myanmarissa. Osavaltion itäpuolella sijaitsee Kayinin osavaltio, lännessä Andamaanienmeri, pohjoisessa Bagon alue ja kaakkoispuolella Tanintharyin alue.  Osavaltion pinta-ala on 12 155 km², rantaviivaa sillä on noin 570 kilometriä. Osavaltion alueella on useita pieniä saaria. Osavaltion pääkaupunki on Mawlamyaing. Muita suurempia kaupunkeja ovat Kyaikkami, Kyaikto, Martaban, Mudon ja Thaton. Osavaltion nimi juontuu mon-kansasta, joka on yksi alueella asuvista etnisistä ryhmistä.
Vuonna 2014 osavaltion väkiluku oli 2,05 miljoonaa.
Piirikunnat

Osavaltio jakautuu kahteen piirikuntaan:
Mawlamyine
Thaton
Aiheesta muualla

Wikimedia Commonsissa on kuvia tai muita tiedostoja aiheesta .
Mon Maps Myanmar Information Management Unit. Arkistoitu 29.3.2012. Viitattu 17.10.2011. (englanniksi)
Myanmarin hallinnollinen jako
Osavaltiot: Chin • Kachin • Kayah • Kayin • Mon • Rakhine • Shan
Alueet: Ayeyarwady • Bago • Magway • Mandalay • Sagaing • Tanintharyi • Yangon
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Nery Brenes

| Mitalit | Mitalit | Mitalit |  |
| --- | --- | --- | --- |
|  Brenes sisäratojen MM-kilpailuissa 2012. |  Brenes sisäratojen MM-kilpailuissa 2012. |  Brenes sisäratojen MM-kilpailuissa 2012. |  |
Maa:  Costa Rica
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Istanbul 2012 | 400 metriä |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Guadalajara 2011 | 400 metriä |  |
Nery Antonio Brenes Cárdenas (s. 25. syyskuuta 1985 Limón) on costaricalainen yleisurheilija, joka kilpailee pikajuoksussa päämatkanaan 400 metriä.
Brenes osallistui MM-kisoihin ensimmäistä kertaa Helsingissä 2005. Hän oli tuolloin alkueränsä kuudes ja karsiutui. Brenes pääsi samalla matkalla välieriin vuoden 2007 kisoissa ja sijoittui neljänneksi sisäratojen MM-kisoissa seuraavana vuonna juostuaan samalla ennätyksekseen ajan 46,45. Hän eteni välieriin saakka Pekingin olympialaisissa 2008 ja oli jälleen neljäs sisäratojen MM-kilpailuissa vuonna 2010. Hän voitti samana vuonna Ibero-Amerikan mestaruuden. Daegun MM-kisoissa 2011 hän karsiutui välierissä. Saman vuoden Pan-Amerikan kisoissa hän voitti 400 metriä ennätyksellään 44,65.
Istanbulin sisäratojen MM-kilpailuissa 2012 Brenes voitti maailmanmestaruuden ennätyksellään ja kisaennätyksellä 45,11 s. Lontoon olympialaisissa hän karsiutui alkuerissä ja Moskovan MM-kilpailuissa 2013 välierissä. Hän sijoittui kuudenneksi Sopotin sisäratojen MM-kilpailuissa 2014. Pekingin MM-kilpailuissa 2015 hän pääsi 400 metrillä välieriin samoin kuin Portlandin sisäratojen MM-kilpailuissa 2016. Rion olympialaisissa 2016 hän osallistui sekä 200 että 400 metrille päästen molemmissa lajeissa välieriin. 200 metrillä hän juoksi alkuerässä uuden ennätyksensä 20,20. Lontoon MM-kilpailuissa 2017 hänet hylättiin 400 metrin alkueräjuoksussa.
Henkilökohtaiset ennätykset

Lähteet: IAAF , Tilastopaja
200 m: 20,20 NR (2016)
400 m: 44,60 NR (2016)
400 m: 45,11 NR (2012)
NR = maan ennätys
Max-Morlock-Stadion

Stadion Nürnberg
Stadion Nürnberg (tunnettu myös nimellä Franken-Stadion, Grundig Stadion) on vuonna 1928 valmistunut jalkapallostadion Nürnbergissä, Saksassa. Ennen vuotta 1991 se tunnettiin nimellä Städtisches Stadion. Maaliskuusta 2006 lähtien stadionin virallinen nimi on ollut easyCredit-Stadion saksalaisen norisbank AG:n vuokrattua nimioikeudet. 2. Bundesliigassa pelaava 1. FC Nürnberg pelaa kotiottelunsa stadionilla.
Stadion uusittiin vuoden 2006 jalkapallon MM-kilpailuja varten vuosina 2003–2005. Kunnostaminen maksoi 56 miljoonaa euroa ja nosti stadionin yleisökapasiteetin 47 559 katsojaan.
MM-kilpailuissa Franken-Stadion-nimellä esiintyvällä stadionilla pelattiin viisi ottelua: neljä alkusarjaottelua ja yksi ensimmäisen pudotuspelikierroksen ottelu.
Murhia ja kantrimusiikkia

| Murhia ja kantrimusiikkia> The Brokenwood Mysteries |
| --- | --- |

Tyyli:  rikosdraama
Pääosissa:  Neill Rea Fern Sutherland
Alkuperämaa:   Uusi-Seelanti
Alkuperäiskieli:  englanti
Esitetty:  28. syyskuuta 2014 –
Tuotantokausia:  6
Jaksoja:  24
Ikäraja:  
Tuotanto
Tuottaja(t):  Chris Bailey
Aiheesta muualla
Virallinen sivusto
IMDb 
Murhia ja kantrimusiikkia (The Brokenwood Mysteries) on uusiseelantilainen televisiosarja, jonka ensimmäinen jakso esitettiin vuonna 2014. Rikossarjan tapahtumat sijoittuvat kuvitteelliseen Brokenwoodin pikkukaupunkiin, jota vaivaavat toistuvat henkirikokset. Rikoksia saapuu tutkimaan komisario Mike Shepherd (es. Neill Rea), jota vetää kaupunkiin myös oma menneisyys.
Sarjaa on tehty kuusi tuotantokautta, jotka on esitetty myös Suomessa. Suomessa sarjaa alettiin esittää Yle TV1:llä 23. tammikuuta 2018, ja kukin jakso esitettiin kahdessa osassa.
Juoni

Sarja käynnistyy, kun rikoskomisario Mike Shepherd saapuu Aucklandista tutkimaan kuvitteellisessa Brokenwoodissa tapahtunutta kuolemantapausta. Hän on kokenut poliisi, joka ajaa vanhalla autolla ja kuuntelee c-kasetilta kantria. Avukseen Shepherd saa paikallisen nuoren rikosetsivän Kristin Simsin, jolla on aluksi vaikeuksia suhtautua omaperäisesti rikoksia ratkovaan Shepherdiin.
Rooleissa > Päähahmot

| 0 | 1 | 2 |
| --- | --- | --- |
|  Neill Rea  | … |  rikoskomisario Mike Shepherd   |
|  Fern Sutherland  | … |  ylikonstaapeli Kristin Sims   |
|  Nic Sampson  | … |  rikoskonstaapeli Sam Breen (kaudet 1-7)   |
|  Jarod Rawiri  | … |  rikoskonstaapeli Daniel Chalmers (kaudet 7-)   |
|  Cristina Ionda  | … |  kuolinsyyntutkija Gina Kadinsky   |
|  Rawiri Jobe  | … |  Kahu Taylor (kaudet 4–5)   |
Rooleissa > Toistuvat hahmot

| 0 | 1 | 2 |
| --- | --- | --- |
|  Elizabeth McRae  | … |  Jean Marlowe (kaudet 2-7)   |
|  Pana Hema Taylor  | … |  Jared Morehu (kaudet 1-3, 6; vierailijana kausi 5)   |
|  Colin Moy  | … |  Simon Hughes   |
|  Karl Willetts  | … |  Frankie "Frodo" Oades   |
|  Jason Hoyte  | … |  Ray Neilson (kausi 2–)   |
|  Tracy Lee Gray  | … |  Trudy Neilson (kaudet 3-4, 6-)   |
|  Shane Cortese  | … |  Dennis Buchanan (kausi 2–)   |
|  Zara Cormac  | … |  Kimberly Mason   |
|  Roy Ward  | … |  pastori Lucas Greene (kaudet 2–3, 5-)   |
|  Phil Peleton  | … |  Neil Bloom (kausi 1-)   |